《史行可宪副眷兄过临淮以诗见贻次韵识别》
明代·郑真

天开圣运粲人文，五色词葩吐异芬。锦里光重丞相府，青山气蔼大卿坟。

浙江科第登高甲，涿鹿名声迥出群。冠豸又看持宪节，封章应彻黈旒闻。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。